**Hanke „ Sillamäe piirkonna põhjaveevarude ümberhindamine“ alusdokument“**

JUHTIVHANKIJA: AS Sillamäe-Veevärk

HANKIJAD: AS Sillamäe-Veevärk ja Silpower AS

EELDATAV MAKSUMUS: 7 500 eurot käibemaks

PAKKUMUSTE AVAMINE: 21.07.2020 kell 10:00

EESMÄRK:

Sillamäe piirkonna Voronka ja Gdovi põhjaveekihi põhjaveevarude ümberhindamine

TELLIJA TINGIMUSED:

1. AS Sillamäe-Veevärk kasutab põhjavett vee erikasutusloa nr L.VV/329103 alusel (edaspidi Veeluba).
2. Silpower AS omab keskkonnakompleksluba nr L.KKL.IV-197728 (edaspidi Kompleksluba).
3. Veeloa ja Kompleksloaga (edaspidi koos Load) reguleeritakse põhjaveevõttu kinnitatud põhjaveevarudest.
4. 6. aprilli 2006 käskkirja nr 409 „Ida-Viru maakonna põhjaveevarude kinnitamine“ alusel on Veeloaga lubatud põhjaveekasutus Voronka põhjaveekihti avavatel puurkaevudel katastrinumbritega 2196, 2200, 2202, 2205, 2206, 2208, 2209, 2210, 2212, 2217, 2966, 2207, 2198 ja Gdovi põhjaveekihti avaval puurkaevul katastrinumbriga 2207 kuni 2020 aastani.
5. Kompleksloale veevõtu tähtaega sätestatud ei ole, kuid käskkirja nr 409 põhjal on lubatud põhjaveevõtt puurkaevul katastrinumbriga 2193 kuni 2020 aasta lõpuni. Kuna nimetatud puurkaev asub kinnitatud põhjaveevaruga alal, siis on vajalik põhjaveevarude ümberhindamine.
6. Veeseaduse § 206 lg (2) alusel tuleb põhjaveevaru ümber hinnata, kui nende kasutamise aeg on ületanud põhjaveevaru kasutamise arvutusliku aja.
7. Veeseaduse § 191 lg 3 alusel pikeneb Lubade andmise menetlus põhjaveevaru hindamisele ja kehtestamisele kuluva aja võrra, kuid mitte rohkem kui 24 kuud.
8. Hankijad soovivad pikendada Lubade alusel kasutatavatest puurkaevudest lubatud veevõttu.
9. Tulenevalt eelnimetatud punktidest peab Pakkuja ümber hindama Lubade alusel kasutatavad põhjaveevarud.
10. Põhjaveevarude hindamine tuleb läbi viia vastavalt keskkonnaministri 19.10.2019 määruse nr 55 „Põhjaveevaru hindamise kord, nõuded põhjaveevaru hindamise ja hüdrogeoloogilise uuringu aruande kohta ning põhjaveevaru kehtestamise aluseks olevate andmete koosseis“ nõuetele.
11. Pakkuja peab koguma vajalikud varasemate uuringute materjalid, tegema põhjaveevarude ümberhindamiseks vajalikud uurimistööd, koostama olemasolevate veehaarete kirjeldused ja nende seisukorra hinnangud.
12. Pakkuja peab koostama ja esitama kahes eksemplaris Sillamäe piirkonna Voronka ja Gdovi põhjaveekihi põhjaveevarude ümberhindamise aruande nii elektrooniliselt (pdf formaadis) kui ka paberkandjal.
13. Pakkuja peab esitama Põhjaveekomisjonile aruande põhjaveevarude ümberhindamiseks ning vajadusel täiendama aruannet vastavalt Põhjaveekomisjoni märkustele.
14. Pakkuja peab esitama Juhtivhankijale Põhjaveekomisjoni otsuse põhjaveevarude ümberhindamisest.
15. Pakkuja peab täitma Keskkonnaministri määruses 27.01.2003 nr 9 „Põhjaveevaru hindamise kord“ sätestatud nõudeid. Juhend on kättesaadav Keskkonnaministeeriumi kodulehelt: <https://www.envir.ee/sites/default/files/pohjaveevaru_hindamise_juhend.pdf>.
16. Pakkuja teenus peab vastama kehtivale Veeseadusele.
17. Pakkumuse hind peab sisaldama kõiki Pakkuja kulutusi kuni teostatud tööde üleandmiseni.

KÕRVALDAMISE ALUSED JA KVALIFITSEERIMISTINGIMUSED:

1. Pakkujal ei tohi olla maksuvõlglane. Juhtivhankija kontrollib Pakkuja maksuvõlgasid Maksu- ja Tolliameti kodulehe kaudu: <https://www.emta.ee/et> ja kõrvaldab menetlusest Pakkuja, kes pole võlgu kõrvaldanud 3. tööpäeva jooksul alates vastava teate saamisest. Pakkuja peab esitama kõrvaldamise aluste puudumise kohta kinnituse *Vormil 1, Pakkuja kinnitus hankementlusest kõrvaldamise aluste puudumise kohta.*
2. Pakkuja äriregistrile esitatud viimase kolme majandusaasta aruannetest nähtuv keskmine netokäive peab olema vähemalt 10 000 EUR. Pakkuja esitab nõude kinnituse *Vormil 2, Käive.*
3. Pakkuja (ühispakkuja) peab enne hanke väljakuulutamist olema eelnevalt teostanud vähemalt 1 (ühe) hanke objektiga sarnase teenuse. Pakkuja peab esitama teostatud teenuste loetelu *Vormil 3, Teostatud teenuste loetelu.*
4. Pakkujal (ühispakkujal) peab olema hüdrogeoloogiliste tööde tegevusluba hüdrogeoloogiliste uuringute valdkonnas. Juhtivhankija kontrollib iseseisvalt Keskkonnaministeeriumi kodulehe kaudu:

<https://www.envir.ee/sites/default/files/hudrogeoloogiliste_toode_tegevuslubade_omanikud_20190528.pdf>.

VASTAVUSTINGIMUSED:

1. Pakkumus tuleb allkirjastada juhatuse liikme või volituse alusel määratud esindaja poolt. Ühispakkujate korral peab volituselt selguma juhtivpakkuja. Volitaja peab volikirja allkirjastama. Volitus on toodu ära *Vormil 4, Volikiri.*
2. Pakkuja peab esitama vastutava spetsialisti, kellel peab olema erialane töökogemus vähemalt 2 (kaks) aastat, mida tõendatakse CV-s töökogemuse loetelus koos objektide äranäitamisega. Tööd peavad olema lõpetatud enne käesoleva hanke avaldamist. Samuti peab esitatav spetsialist olema kantud hüdrogeoloogiliste tööde hüdrogeoloogiliste uuringute valdkonna vastutavaks spetsialistiks. CV on toodud ära *Vormil 5, Spetsialisti CV.*
3. Pakkuja peab esitama teostatava teenuse tehnilise kirjelduse, mis moodustab kuni 30 % pakkumuse hindamise komponendist. Teenuse tehniline kirjeldus on toodud ära *Vormil 6, Teenuse kirjeldus*
4. Pakkuja peab pakkumuses kinnitama hanke alusdokumentides esitatud tingimuste ülevõtmist, pakkumuse esitamist üksnes nende asjaolude kohta, mis on hanke lähteülesndeks ja hankelepingu täitmiseks vajalikke spetsialistide olemasolu. Pakkuja esitab vastavad kinnitused etteantud *Vormil 7, Pakkumusteade.*

PAKKUMUSTE HINDAMINE:

Hindamise kriteeriumiks on majanduslikult soodsaim pakkumus. Pakkumuste hindamisel kasutatakse väärtuspunktide meetodit, mis koosneb maksumusest (max 70 punkti) ja teenuse kirjelduse kvaliteedist (max 30 punkti). Maksumuse esitamiseks tuleb täita hinnapakkumus *Vormil 8, Maksumus.*

Madalaima väärtusega pakkumus saab maksimaalse arvu punkte ja edasi arvutatakse valemiga: madalam väärtus / pakkumuse väätus \* osakaal (70 %).

Teenuse kirjelduse punktid on hindamiskomisjoni liikmete poolt omistatud punktide arikmeetiline keskmine ja punkte antakse järgnevalt:

30 punkti – Vastab täielikult hanke ootustele. Teenuse kirjeldus on väga hästi läbi mõeldud, põhjalik, tegevused asjakohased, põhjendatud ja reaalselt teostatav. Pakutud teenus on täiesti sobiv antud eesmärgi teostamiseks.

20 punkti – Vastab keskmiselt hanke ootustele. Teenuse kirjeldus on rahuldavalt läbi mõeldud, osaliselt põhjendatud, tegevused kohati asjakohased, reaalselt teostatav. Pakutud metoodika on sobiv antud eesmärgi teostamiseks.

10 punkti – Vastab alla keskmise hanke ootustele. Teenuse kirjeldus pole korralikult läbi mõeldud, pinnapealsed selgitused, arusaamatud tegevused, halvasti põhjendatud. Pakutud teenus vajab täiendusi.

0 punkti – Ei vasta hanke ootustele. Teenuse kirjelduses või põhjendatuses on väga olulisi puudusi või täiesti puudulik. Pakutud teenus on täiesti sobimatu antud eesmärgi teostamiseks.

Koondpunktid: liidetakse maksumuse ja teenuse kirjelduse punktid ning arvestatakse kuni kaks kohta pärast koma. Pakkumuse võitjaks on suurima punktisumma kogunud Pakkuja.

ÜLDSÄTTED:

Pakkumus tuleb esitada vastavalt hanke alusdokumentides sätestatud tingimustele. Pakkuja võib märkida, milline teave on ärisaladus ning põhjendab teabe ärisaladuseks määramist. Ärisaladusena ei või märkida riigihangete seaduses (edaspidi RHS) § 111 lg 5 toodud asjaolusid.

Juhtivhankija võib kontrollida pakkumuste vastavust hanke alusdokumentides esitatud tingimustele ning hinnata vastavaks tunnistatud pakkumusi RHS § 52 sätestatud korras enne Pakkujate suhtes kõrvaldamise aluste puudumise ja kvalifikatsiooni kontrollimist. Kui Pakkuja ei esita antud tähtajaks kvalifikatsiooni tõendamiseks vajalikke dokumente või esitatud dokumentide sisu kohta selgitust või selgitamist võimaldavaid andmeid või dokumente ja need andmed või dokumendid ei ole andmekogus olevate avalike andmete põhjal oluliste kulutusteta kättesaadavad, on õigus jätta ta kvalifitseerimata.

Juhtivhankija võib pidada läbirääkimisi pakkumuse maksumuse ja teenuse osutamise tehnilise kirjelduse üle. Kui Pakkuja ettepaneku(te)le ei vasta 3. tööpäeva jooksul, on õigus jätta jõusse esialgne maksumus ja/või tehniline kirjeldus. Juhtivhankija võib lükata tagasi kõik pakkumused, kui nad ületavad hanke eeldatavat maksumust või tehnilises kirjelduses pakutav lahendus ei vasta hanke ootustele. Pakkumus tuleb esitada eesti keeles ja peab olema jõus vähemalt 120 päeva alates pakkumuste avamise päevast.

LEPINGU TINGIMUSED:

Pakkuja peab koostama ja esitama kahes eksemplaris Sillamäe piirkonna Voronka ja Gdovi põhjaveekihi põhjaveevarude ümberhindamise aruande nii elektrooniliselt (pdf formaadis) kui ka paberkandjal. Hankija ei teosta ettemaksu. Tasumine toimub pärast põhjaveevarude ümberhindamise aruande esitamist. Maksumuses tuleb arvestada kõiki asjaolusid, mis on vajalikud käesoleva hanke eesmärgi teostamiseks. Lepingu planeeritud kestvuseks on 12 (kaksteist) kuud alates lepingu sõlmimisest. Hankijal on õigus muuta hankelepingut vastavalt RHS § 123 lg 1 sätestatud punktides (va punktid 3 ja 4).